Էվրիփիտիս

Էվրիփիտիս (յուն․՝ Ευριπίδης -  հին յուն․՝ Εὐριπίδης), Ք․Ա․ 480 Սալամինա – Ք․Ա․ 405 Արեթուսա (հիւսիսային Յունաստան, Սելանիկի նահանգ)։  Դասական շրջանի հանրածանօթ հին յոյն ողբերգակ։  Էսհիլոսի եւ Սոֆոքլիսին հետ Յունաստանի երեք մեծագոյն հին ողբերգակներն են։

 Կեանքը 

 Ընդհանուր տեղեկութիւններ 
Էվրիփիտիս ծնած է Սալամինա, իսկ ծագումն է Ֆլիա շրջանի Քեքրոփիա քաղաքէն՝ այժմ Հալանտրի, Աթէնքի արուարձան։  Կ՛ ենթադրուի թէ ան ծնած է Սալամինայի նաւամարտին օրը, երբ՝ Էսհիլոս նաւամարտին կը մասնակցէր եւ Սոֆոքլիս նաւամարտի յաղթանակի տօնին կը պարէր։  

Ծնողքը բանջարավաճառներ եղած են (ըստ Արիսթոֆանիսի. գիրք Ահարնէ 480, գլ․ 19)։  Էվրիփիտիս երիտասարդութիւնը ապրած է Փերիքլիսին ժամանակ (Աթէնքի Ոսկեդարը), սակայն ծերութիւնը՝ Պելոպոնեսեան Պատերազմի ընթացքին, ուր զոհուած է իր մանչերէն մէկը։

Ունեցած է երկու աղիտալի ամուսնութիւններ․ երկու կողակիցներն ալ անհաւատարիմ եղած են։  Ան առանձնացած եւ մենակեաց կեանք մը ապրած է Սալամինա, քարայրի մը մէջ՝ Էվրիփիտիս քարայր։  Մահէն ետք, քարայրը պաշտամունքի վայր դարձած է։ 

 Վերջին տարիները 
Էվրիփիտիս վերջին տարիները Մակեդոնիա Արեթուսա անցուցած է․ երաժշտասէր Արհելաոս թագաւորին հիւրը եղած է։  Հոն գրած է «Արհելաոս» եւ «Վաքհէ» ողբերգութիւնները։   

Արեթուսա, վայրի շուներ զայն կը խածնեն։  Էվրիփիտիս կ՛ ընկճի վէրքերուն եւ կը մահանայ Ք․Ա․ 406-ին։  Արհելաոս կը սգայ բարեկամին մահը։  Կը մերժէ Էվրիփիտիսին աճիւնները Աթէնքին յանձնել։ Կառուցել կու տայ հսկայ դամբան մը եւ մեծ պատիւներով զայն կը թաղէ։  Նաեւ Էվրիփիտիսի յիշատակին պարապ դամբան մը կառուցել կու տայ Փելա՝ Մակեդոնիոյ մայրաքաղաքը։  Աթենացիներն ալ Էվրիփիտիսի մահը իմանալով, կը սգան եւ Արհելաոսէն կ՛ ուզեն անոր աճիւնները։  Վերջինին մերժումէն ետք, Փիրէա տանող ճանապարհին կը կառուցեն հսկայ պարապ դամբան մը, Թուքիտիտիսի վերտառութեամբ՝ «Ամբողջ Յունաստանը կը սգայ Էվրիփիտիսին մահը, հակառակ թէ անոր աճիւնները Մակետոնիա կը գտնուին։  Աթէնքն է անոր հայրենիքը, Յունաստանին Յունաստանը»։ 

μνῆμα μὲν Ἑλλὰς ἅπασ''' Εὐριπίδου, ὀστέαδ' ἴσχειγῆ Μακεδών, ᾗπερ δέξατο τέρμα βίου,.πατρὶς δ' Ἑλλάδος Ἑλλὰς Ἀθῆναι, πλεῖστα δὲ Μούσαιςτέρψας ἐκ πολλῶν καὶ τὸν ἔπαινον ἔχειԹուքիտիտիս Էվրիփիտիսի մահուան մասին

Նաեւ, աթենացիները Տիոնիսոսի թատրոնին մէջ Էվրիփիտիսի կիսանդրին կը զետեղեն։

 Ընտանիք 
ձախից|մինի|Էվրիփիտիսի, Էսհիլոսի եւ Սոֆոքլիսին կինսադրիները Աթէնքի Ազգային Պուրակին առջեւ
Էվրիփիտիս անձնական կեանքին մէջ դժբախտ եղած է։   Առաջին երկու կիներէն՝ Հիրինիէն եւ Մելիթոյէն, կ' ամուսնալուծուի. անոնք անհաւատարիմ եղած են եւ անառակութեամբ ամբաստանուած։  Երկու ամուսնութիւններէն չորս մանչ զաւակներով կը բախտաւորուի՝ Մնիսարհիտիս (վաճառական), Մնիսիլոհոս (կեղծող), Էվրիփիտի կրտսեր (իր նախաձեռնութեամբ հօրը մահէն ետք, անոր գործերը թատրոնի բեմերէն կը խաղարկուին) եւ Քսենոֆոն (Աթէնքի բանակին զօրավարներէն, կը սպաննուի Պելոպոնեսեան պատերազմին ընթացքին՝ Ք․Ա․428, երբ հայրը «Իփոլիթոս» գործին համար յատուկ պատիւի կ՛ արժանանայ)։ 

 Գործը 

 Ընդհանուր տեղեկութիւններ 
Գրած է 92 ողբերգութիւններ, սակայն իր կենսագիրներուն տարիներուն փրկուած էին 78 գործեր, որոնցմէ 8-ն երգիծական էին։  Արդի ժամանակներուն, ծանօթ են Էվրիփիտիսի 81 գործերը, որոնցմէ ամբողջութեամբ փրկուած են 19։  

Իմաստակներուն (սոփեստ σοφιστές) գործերը, ինչպէս  նաեւ ընդհանրապէս նոր միտքեր եւ հարցեր կ՛ էակցին էվրիփիտիսի գործերուն մէջ։  Կը մասնակցի զանազան մարզական եղելութիւններու՝ Փանաթինէա (մարզական խաղեր նուիրուած Աթինա աստուածուհիին), «փակրաթիօ» (ըմբշամարտի եւ բռնցքամարտի բաղադրութիւն մը) եւ «փիղմին» (հին յունական բռնցքամարտ)։  Հետեւանքն է որ ան մերժէ մարզանքը եւ ատէ մարզիկները․- «Յունաստանի մէջ վատը մեծ է, սակայն մարզիկներուն սեռէն աւելի վատ բան չկայ» (κακῶν γὰρ μυρίων ὄντων καθ΄Ἑλλάδα, οὐδὲν κάκιό νἐστιν ἀθλητῶν γένος)''։ 

Էվրիփիտիս կը զբաղի նկարչութեամբ եւ գործերը կը ցուցադրուին Մեղարա․  գործեր, որոնք կը պատկերազարդեն իր ողբերգութիւնները։  Կարճ ժամանակի մը համար կը զբաղի փիլիսոփայութեամբ, բանաստեղծութեամբ եւ երաժշտութեամբ։  

Ծովուն հանդէպ ունեցած սէրը յայտնի է իր ամբողջ գործին մէջ։  Ան հակաընկերական, ինքնամփոփ, մելամաղձոտ եւ անհպելի անձ մը եղած է։  Քաղաքականութիւնը եւ ընկերային կեանքը զայն չեն հետաքրքրած, սակայն իր կարծիքը յայտնած է իր գործերուն մէջ։  Ան աշխուժօրէն մասնակցած է լուսաւորութեան մտաւորական շարժման։  Էվրիփիտիս Անաքսաղորասի, Փրոտիքոսի, Փրոթաղորասի եւ Սոկրատի ունկնդրող եղած է․ վերջին եկրուքին հետ սերտ կապ ունեցած է։

Գործերը թարգմանուած են բազաթիւ օտար լեզուներու։

 Ամբողջական գործեր 
մինի|Միտիայի բնագիրէն
մինի|«Իֆիղենիա էն Աւլիտի» (Իֆիղենիա Աւլիտայի մէջ), ողբերգութիւն, տեսերիզ
Էվրիփիտիսի 81 ծանօթ գործերէն փրկուած 19 ամբողջական գործերուն ցանկը․-

 Ալքիսթիս, Ք․Ա․ 438
 Անտրոմահի, Ք․Ա․ 420
 Վաքհէ, Ք․Ա․407, շահած է ա․ մրցանակ
 Էքաւի, Ք․Ա․ 425
 Էլենի, Ք․Ա․412
 Իլեքթրա, Ք․Ա․ 413
 Իրաքլիտէ, Ք․Ա․417
 Իրաքլիս մենոմենոս, Ք․Ա․ 424
 Իքեթիտես, Ք․Ա․ 420
 Իփոլիթոս, Ք․Ա․ 428
 Իֆիղենիա էն Աւլիտի, շահած է ա․ մրցանակ
 Իգիղենիա էն Թաւրիս
 Իոն, Ք․Ա․ 412
 Քիքլոփս (փրկուած միակ երգիծանքը)
 Միտիա, Ք․Ա․ 431
 Օրեսթիս, Ք․Ա․ 408
 Ռիսոս, Ք․Ա․ 453
 Թրոատես, Ք․Ա․ 415
 Ֆինիսէ, Ք․Ա․408

 Ուրիշ գործեր մասամբ փրկուած կամ բնաւ 

 Փելիատես, Ք․Ա․ 455
 Թիլեֆոս, Ք․Ա․ 438
 Ալքմէոն Փսոֆիտոս, Ք․Ա․438
 Քրիսէ, Ք․Ա․ 435
 Քրիթես, Ք․Ա․ 435
 Ֆիլոքթիթիս, Ք․Ա․ 431
 Տիքթիս, Ք․Ա․ 431
 Թերիսթէ երգիծանք, Ք․Ա․ 431
 Սթենեւիա, Ք․Ա․ 429-էն առաջ
 Վելերոֆոնտիս, Ք․Ա․ 430
 Քրեսֆոնտիս, Ք․Ա․ 425
 Էրեհթէաս, Ք․Ա․ 422
 Ֆաէթոն, Ք․Ա․ 420
 Մելանիփի, Ք․Ա․ 420
 Ալեքսանտրոս, Ք․Ա․ 415
 Փալամիտիս, Ք․Ա․ 415
 Սիսիֆոս․ երգիծանք, Ք․Ա․ 415
 Մելանիփի տեսմեթիս, Ք․Ա․ 412
 Անտրոմետա, Ք․Ա․ 412
 Արհելաոս, Ք․Ա․ 410
 Անտիոփի, Ք․Ա․ 408
 Իփսիփիլի, Ք․Ա․ 408
 Ալքմեոն Կորնթոսցին, Ք․Ա․ 406․ շահած է ա․ մրցանակ

 Ուրիշ գործեր մասամբ կամ բնաւ փրկուած, առանց տարեթիւի 
Էղէաս, Էոլոս, Ալքմինի, Ալոփի կամ Քերքիոն, Անտիղոնի, Աւղի, Աֆթոլիքոս, Վուսիրիս, Տանայի, Էփիոս, էվրիսթէաս, Թիսէաս, Թիեսթիս, Ինօ, Իքսիոն, Իփոլիթոս Քալիփթոմենոս, Քատմոս, Լամիա, Լիքիմնիոս, Մելեաղչոս, Միսի, Իտիփուս, Ինեւս, Ինոմաոս, Փեերիթոս, Փիլեւս, Փլիսթենիս, Փոլիտոս, Փրոթեսիլաոս, Ռատամանթիս, Սքիրի, Սքիրոն, Սիլէաս, Թենիս, Թիմենոս, Թիմենիտէ, Գինիքաս, Ֆրիքսոս Ա․, Ֆրիքսոս Բ․, Հրիսիփոս։

Թատրոնը եւ Էվրիփիտիս Ֆորտհամ համալսարան - հին պատմութիւն․ Էվրիփիտիս Կիւթընպւրկ․ Էվրիփիտիս, գործերը Յունական ռատիօ-հեռասփռման պետական կայան – յունական թատրոնին ընթացքը, մաս ա․ Էվրիփիտիս Յունական ռատիօ-հեռասփռման պետական կայան – յունական թատրոնին ընթացքը, մաս բ․ Էվրիփիտիս գրատուն - Էվրիփիտիս Դասական ժամանակաշրջան․ Էվրիփիտիս թուային բառարան - Էվրիփիտիս Էվրիփիտիս ողբերգութիւններ

 Ծանօթագրութիւններ 

 Արտաքին յղումներ 

 Տեսերիզ․ Թրոատես, Էվրիփիտիս – Էփիտաւրոսի թատրոն
 Տեսերիզ․ Միտիա, Էվրիփիտիս
 Տեսերիզ․ Էքաւի, Էվրիփիտիս

Ստորոգութիւն:Հին յոյն ողբերգակներ
Ստորոգութիւն:Ողբերգակներ
Ստորոգութիւն:Յունաստան ծնածներ
Ստորոգութիւն:Գրողներ այբբենական կարգով